**Toimintasuunnitelma 2015 – tukijärjestelmät uusiksi, tietoa tarvitaan**

Toimintavuoden keskeisin tavoite on saada uuden tukijärjestelmän ehdot ja säännöt mahdollisimman hyvin jäsenistön tietoon. Samalla huolehtien siitä, että tukijärjestelmän periaatteet ja hallinnon toimintakulttuuri mahdollistavat kannattavan tuotannon ja vähenevän byrokratian.

Kevään eduskuntavaalit ja sen jälkeen muodostettava uuden hallituksen hallitusohjelma mahdollistaa monen meille tärkeän asian parantamisen. MTK-järjestön keskeisimpiä teemoja on ollut byrokratian purkaminen. Tästä onkin jo saatu poliittisia lupauksia mutta pelkona on edelleen, että hallinnolliset kiemurat lisääntyvät päinvastaisista toiveista huolimatta.

Jatkamme nuorten kannustamista ja aktivointia saadaksemme heidät mukaan toimintaan. Nuorten mukaantulo parantaa myös tuottajayhdistyksien vireyttä. Liitto toteuttaa oman strategiatyönsä lunastaakseen edelleen paikkansa jäsenten ja yhdistyksien edunvalvojana.

Järjestön rakenneuudistus siirtyy päätöksentekovaiheesta käytännön toiminnaksi. On tärkeää, että MTK- sekä Mhy-yhdistyksillä on yhteisiä tavoitteita ja että saamme hyvän yhteishengen aikaiseksi. Järjestöuudistus ei saa kuitenkaan vaarantaa MTK-yhdistyksien taloutta.

Maailman laajuinen talous- ja pakotekriisi eri maiden velkaongelmineen jatkuu vielä pitkään ja se vaikuttaa niin kansalliseen kuin kansainväliseen päätöksentekoon. Odotettavissa oleva julkisen talouden rakennemuutos ja säästöt eivät saa kohdistua ruuantuotantoon.

Tuottajahintojen katastrofaalinen alhaisuus on johtanut jo entisestäänkin heikon kannattavuuden edelleen heikkenemiseen. Tilanne vaatii konkreettisia toimia niin markkinoilla kuin tukipuolellakin. Varaudumme järjestöllisiin toimiin kannattavuuden parantamiseksi. Viljelijöiden työhyvinvointi on vaarassa romahtaa tilanteen johdosta. Liitto pyrkii toteuttamaan yhdessä MTK-Satakunnan kanssa viljelijöiden jaksamiseen ja auttamiseen keskittyvän hankkeen.

Vaadimme ruokaketjulta avoimuutta – suuren yleisön pitää tietää mistä johtuu suomalaisen ruuan kalleus. Viljelijän osuudesta se ei johdu. Ruoka ja erityisesti lähiruoka kiinnostaa ihmisiä. Kannustetaan jäsenkuntaa lisäämään lähiruokatuotantoa. Liitto on aktiivinen vaikuttaja kun alueen ruuantuotantoa kehitetään hanke- ja muulla toiminnalla.

MTK-Pirkanmaa maakunnallisena etujärjestönä pyrkii turvaamaan jäsenistönsä kannattavan yritystoiminnan edellytykset ja vaikuttamaan mm. seuraaviin asioihin:

## Järjestötoiminta ja jäsenpalvelut

”Uutta voimaa yhteistyöstä”

Järjestöuudistus vahvistaa koko järjestön ”vain jäsenille”- ajattelutapaa. Maakuntatason yhteistyö MTKlaisen metsäsektorin kanssa kaavoitus- ja ympäristöasioissa sekä järjestötyössä tuo lisävoimaa ja näkyvyyttä edusvalvontaamme. Liiton alueelle muodostetaan yhteinen metsävaliokunta.

Yhdistyksien johtokuntien työn auttaminen ja tukeminen on edelleen yksi päätehtävistämme. Tuottajayhdistyksien toiminnan painopisteet ovat:

## Olla aktiivinen yhteydenpitäjä kuntapäättäjiin kuin eduskuntavaalivaikuttajakin

* Toteuttaa vähintään yksi jäsentapahtuma, huolehtia jäsenrekisterin tietojen ajantasaisuudesta sekä huolehtia riittävästä jäsenviestinnästä.
* Toteuttaa järjestöuudistuksen tavoitteita aktiivisella edunvalvonnalla yhdessä metsänhoitoyhdistyksen kanssa.

## Edunvalvonta – lisää rahaa markkinoilta

Vaikutamme maatalouspolitiikan ja kansallisten tukijärjestelmien uudistusten valmisteluun ja maaseudun elinkeinojen toimintaedellytysten parantamiseen uudistuksissa. Keskeisin tehtävä on kertoa jäsenistölle uuden ohjelmakauden tukijärjestelmän periaatteet ja ehdot.

### Jäsenten edunvalvonta

Yksittäisten jäsenten edunvalvontakysymyksiä hoidetaan aktiivisesti liittoon tulleiden yhteydenottojen perusteella.

### Maakunnallinen edunvalvonta

* Liitto varautuu [toteuttamaan tukikoulutuskierroksen](file:///C:\Users\vismeri\Desktop\johtokunnan%20kokoukset\2014\Lokakuu%202014\tukikoulutusluonnostelua%202015.docx) vain jäsenistölleen, mikäli hallinto ei riittävästi koulutusta järjestä.
* Liitto käynnistää omaa hanketoimintaansa kuin sen pelisäännöt ovat selvillä. Johtokunnan strategiatyö antaa hanketoiminnalle keskeisen sisällön.
* Olemme aktiivisia vaikuttajia ennen eduskuntavaaleja sekä niiden jälkeen. Valitut kansanedustaja ovat tärkeä kohderyhmä. Yhteistyö eri talouselämän järjestöjen kanssa on tärkeää. Ruokamarkkinat on saatava toimimaan jossa elintarvikeketjun arvonlisä jakaantuisi tasaisemmin.
* Liitto osallistuu aktiivisesti järjestön eri toimenpiteiden toteutukseen omalla toiminta-alueellaan ja aktivoimme jäseniä osallistumaan niihin.
* Vaikutamme maaseudun kehittämisen sekä alue- ja rakennepolitiikan ohjelmavalmisteluun. Pidämme yhteyttä päätöksentekijöihin ja mediaan varmistaen, että heillä on ajantasainen kuva valmisteltavien uudistusten sisällöstä, vaikutuksista ja etenemisestä
* Seuraamme ja vaikutamme alueella tapahtuvaan kaavoitukseen. Tuottajayhdistyksien aktiivisuus on tärkeää. Maakuntakaava valmistelu jatkuu toimintavuonna.
* Alue- ja kuntarakenneuudistuksen ja sen vaikutusta maaseutu- ja muuhun hallintoon seurataan.
* MTK-Pirkanmaa jatkaa yhteyden pitoa ELY-keskuksen keskeisiin tahoihin pyrkii saamaan sille riittävät toiminnalliset mahdollisuudet jäsenkunnalle tärkeissä osa-alueissa.
* Aktivoidaan ja informoidaan erilaisissa luottamustehtävissä olevia järjestön jäseniä esim. kunnanvaltuustoissa tai eri edustajistoissa.
* Toteutamme yhdessä ELY ja MPK:n kanssa maatilojen varautumiskoulutukset pilottina Kangasala-Pälkäne alueella.

### Valtakunnallinen edunvalvonta

Toteutamme maatalouspolitiikan, maaseudun elinkeinoihin kohdistuviin EU-politiikkoihin vaikuttamisen yhdessä Satakunnan ja Varsinais-Suomen liittojen kanssa. Yhteistä näkemystä haetaan myös ”välialueliittojen” välillä.

## Tiedotus ja viestintä

Toimintakauden aikana pyrimme edelleen saamaan jäsenkuntaan mahdollisimman suuren määrän kontakteja hyödyntäen sähköpostia ja koko tuottajajärjestön tuottamia verkkopalveluita. Olemme aktiivisia ottamaan uusia sosiaalisen median välineitä käyttöömme.

Median yhteenotoissa hyödynnetään liiton johtokunnan jäseniä sekä muita eturivin viljelijöitä. Jatketaan jäsenkunnan sähköpostiosoitteiden keräämistä.

MTK-järjestön viestintäratkaisu parantaa tavoitettavuutta ja tarkoittaa mm. sitä, että etäkokoukset arkipäiväistyvät järjestön työkaluna. Yhdistysten ja rivijäsenien kokoamista etäkokouksiin tai erilaisille etäluennoille edistetään

Saatetaan jäsenet, päättäjät ja ulkopuoliset sidosryhmät entistä tietoisemmaksi liiton toiminnasta. Pyritään olemaan mukana mahdollisimman näkyvästi myös muiden tahojen järjestämissä maakunnallisissa tapahtumissa.

Jokaiselle jäsenelle tulee viisi kertaa vuodessa MTK:n uusi järjestölehti Mainio. Huolehdimme osaltamme sinne pirkanmaalaista sisältöä.

***Hallinto ja talous***

Liiton tuottajayhdistyksiltä keräämä jäsenmaksu määräytyy edelleen maatilatalouden verotettavan tulon perusteella. Kentältä kerättävää jäsenmaksua korotetaan 2 % kattamaan noussutta MTK:n jäsenmaksua ja nousseita kustannuksia. Tuottajayhdistyksiä kannustetaan nostamaan jäsenmaksuaan, jotta niiden omaan toimintaan olisi riittävästi varoja.